
PR KÖTELEZETTSÉGEK 

A KULTURÁLIS FESZTIVÁLOK KOLLÉGIUMA MEGHÍVÁSOS PÁLYÁZATI FELHÍVÁSÁHOZ
2024


Tisztelt Támogatottak!

Kérjük, hogy a támogatott pályázat megvalósítása során az alábbi PR kötelezettségeket legyenek szívesek betartani:

az NKA logójának szerepeltetése jól látható és tisztán olvasható méretben az esemény print és online reklámjain, programelőzetesein (plakát, óriásplakát, molinó, citylight, egyéb utcai reklámok, online újsághirdetés, szórólap, műsorfüzet stb.)
az NKA logó feltüntetése mellett konkrét szöveg megjelenítése: „Megvalósult a Nemzeti Kulturális Alap támogatásával” minden online és offline programfüzetben, saját weboldalon, előzetes, illetve összegző sajtóanyagokban, egyéb kiadványokban stb.;
az eseményen kiállítandó kommunikációs felületeken (pl. rollup, molinó, sajtófal, plakát, egyéb egyedi installáció) az NKA logó szerepeltetése jól látható és tisztán olvasható méretben;
közösségi média oldalakon és tartalmakon (post-ban, story-ban, eseményben) az alábbi hashtag-ek közül legalább 1 (egy) állandó használata:
#nka, #nemzetikulturalisalap, #nkafesztivaltamogatas, #nkakulturatamogatas;
sajtóközlemény kiadása vagy sajtótájékoztató tartása esetén a Támogatott köteles az esemény megvalósításának kezdő időpontja előtt legalább 30 nappal korábban felvenni a kapcsolatot az NKTK munkatársaival az nkapr@nktk.hu címen.

[bookmark: _headingh.gjdgxs]Felhívjuk szíves figyelmüket, hogy minden esetben az NKA Impresszum/NKA magyar nyelvű logó letöltése (https://nka.hu/impresszum/) menüpontjában található NKA logót legyenek szívesek használni.

Budapest, 2024. november „…”


Kulturális Fesztiválok Kollégiuma

